KOMISJONI MÄÄRUS (EÜ) nr 24/2001,

5. jaanuar 2001,

millega muudetakse määrust (EÜ) nr 1445/95 veise- ja vasikalihasektori impordi- ja ekspordilitsentside rakenduseeskirjade kohta

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 17. mai 1999. aasta määrust (EÜ) nr 1254/1999 veise- ja vasikalihaturu ühise korralduse kohta,1 eriti selle artikli 29 lõiget 2 ja artiklit 41,

ning arvestades järgmist:

1) Statistilise teabe saamiseks erinevate tariifikvootide kasutamise, soodussüsteemita impordi ja imporditud toodete päritolu kohta sätestatakse komisjoni 26. juuni 1995. aasta määruse (EÜ) nr 1445/95 (veise- ja vasikalihasektori impordi- ja ekspordilitsentside rakenduseeskirjade kohta,2 viimati muudetud määrusega (EÜ) nr 1659/20003) artiklites 6b ja 6c, et tagatis tuleb esitada kõikide impordilitsentside puhul, mille tagatis on suurem kui 5 eurot, ja et tagatisest jäädakse ilma juhul, kui impordilitsentsile või selle väljavõtetele ei ole märgitud päritoluriiki.

2) Komisjoni 9. juuni 2000. aasta määruse (EÜ) nr 1291/2000 (milles sätestatakse põllumajandussaaduste ja -toodete impordi- ja ekspordilitsentside ning eelkinnitussertifikaatide süsteemi kohaldamise ühised üksikasjalikud eeskirjad4) (millega asendatakse komisjoni 16. novembri 1998. aasta määrus (EMÜ) nr 3719/88 (milles sätestatakse põllumajandustoodete impordi- ja ekspordilitsentside ning eelkinnitussertifikaatide süsteemi kohaldamise üksikasjalikud ühiseeskirjad,5 viimati muudetud määrusega (EÜ) nr 1127/19996)) artikli 15 lõikega 3 suurendatakse ülemmäära, mille puhul ei nõuta litsentsi eest tagatist, 5 eurolt 60 euroni. Kõnealuse uue ülemmäära kohaldamine veise- ja vasikalihasektoris suurendaks märkimisväärselt nende impordilitsentside arvu, mida ei saadeta väljaandvatele asutusele tagasi, ja selle tulemusena puuduks kõnealuse sektori litsentside kohta statistiline teave. Seepärast tuleks sätestada erand kõnealusest sättest ja kohaldada varasemat 5 euro suurust ülemmäära.

3) Määruse (EÜ) nr 1291/2000 artikli 15 lõikega 4 suurendatakse ülemmäära, mille puhul on liikmesriikidel võimalus mitte nõuda tagatise esitamist teatavatel tingimustel, 100 eurolt 500 euroni. Kuna statistilistel eesmärkidel kehtestatakse määrusega (EÜ) nr 1445/95 selles küsimuses erand varasemast määruse (EMÜ) nr 3719/88 sättest, tuleks erand kehtestada ka uuest sättest ja komisjoni 22. juuli 1985. aasta määruse (EMÜ) nr 2220/85 (milles sätestatakse põllumajandustoodete tagatissüsteemi ühised üksikasjalikud rakenduseeskirjad,7 viimati muudetud määrusega (EÜ) nr 1932/19998) artiklist 5.

4) Määruse (EÜ) nr 1291/2000 artikli 35 lõike 2 neljanda lõiguga suurendatakse ülemmäära, mille piires liikmesriigid tagastavad täielikult tagatise, millest asjaomase litsentsi või sertifikaadi puhul ilma jäädaks, 5 eurolt 60 euroni. Sellega kaasneb oht, et paljusid impordilitsentse ei tagastata või et mõnedel tagastatavatel litsentsidel ei märgita päritoluriiki. See tähendaks, et veise- ja vasikalihasektori statistilised andmed ei ole täielikud. Seepärast tuleks sätestada erand kõnealusest sättest ja kohaldada varasemat 5 euro suurust ülemmäära.

5) Käesoleva määrusega ettenähtud meetmed on kooskõlas veise- ja vasikalihaturu korralduskomitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Määruse (EÜ) nr 1445/95 artikkel 6c asendatakse järgmisega:

"Artikkel 6c

1. Olenemata komisjoni määruse (EÜ) nr 1291/2000* artikli 15 lõikest 3, on kogusumma, mille puhul ei nõuta impordilitsentsi tagatist, kuni 5 eurot.

2. Määruse (EÜ) nr 1291/2000 artikli 15 lõiget 4 ja määruse (EMÜ) nr 2220/85 artiklit 5 ei kohaldata.

3. Olenemata määruse (EÜ) nr 1291/2000 artikli 35 lõike 2 neljandast lõigust, vabastavad liikmesriigid tagatise täielikult, kui tagatise kogusumma, millest kõnealuse litsentsi või sertifikaadi puhul ilma jäädaks, on kuni 5 eurot.

* EÜT L 152, 24. 6.2000, lk 1."

Artikkel 2

Käesolev määrus jõustub kolmandal päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 5. jaanuar 2001

Komisjoni nimel

komisjoni liige

Franz FISCHLER

1 EÜT L 160, 26.6.1999, lk 21.

2 EÜT L 143, 27.6.1995, lk 35.

3 EÜT L 192, 28.7.2000, lk 19.

4 EÜT L 152, 24.6.2000, lk 1.

5 EÜT L 331, 2.12.1988, lk 1.

6 EÜT L 135, 29.5.1999, lk 48.

7 EÜT L 205, 3.8.1985, lk 5.

8 EÜT L 240, 10.9.1999, lk 11.